text: [{"text_idx": "#000003", "text": "Walitti gaarrifannaan Ameerikaa fi Iraan jiddutti hammaataa dhufe baha jiddu galaa keessatti sodaa guddaa uumee jira"}, {"text_idx": "#000004", "text": "Bulchiinsi Traamp, \u201cIraan buufataalee waraana Ameerikaa fi imbaasiiwwan baha jiddu galaa keessa jiran irratti haleellaa raawwachuuf qophaayaa jirti\u201dsababa jedhuun, humna waraanaa guddaa gara naannichaatti eega ergee boodaa, baha jiddu galaa keessatti sodaan hamaan kan uumame tahuu odeeyfannoon ni addeessa."}, {"text_idx": "#000005", "text": "Haleellaa buufata boba\u2019aa Sa\u2019uudii fi buufata doonii Emreets irratti Jalqaba torbee dabree dirooniin raawwatame, biyyoonni lamaan Iraan harka keessa qabdi jechuun yakkuun isaanii ammoo walitti gaarrifannaa naannichatti uumame daranuu hammeessee jira. Haaluma kanaan Malik Salmaan haleellaa kana ilaalchisee ijjannoo tokko irra gahuudhaaf, gamtaa biyyoota Arabaa wal gahii ariifachisaaf May 30/2019tti magaalaa Makkah keesatti yaamee jira."}, {"text_idx": "#000006", "text": "Gama birootiin ammoo Waajjira Malik Salmaanitti ministeerri dhimmota alaa Adiil Jubeeyri ibsa Alhada har\u2019aa kenneen, \u201cSa\u2019uudiin naannicha keessatti lolli akka hin uumamne ni caarraqxi, haa ta\u2019u malee Iraan tarkaanfii waraanaa keessa yoo kan seentu tahe, Sa\u2019uudiin ofirraa ittisuudhaaf dandeettii fi qophaahina gahaa qabdi\u201djedhe."}, {"text_idx": "#000007", "text": "Sodaa lolaa naannichatti hammaataa dhufe hordofuun dhaabbilee fi biyyoonni tokko tokko lammiilee isaanii baha jiddu galaatti argaman akeekkachiisaa jiran. Haaluma kanaan Bahreeyin lammiileen isii gara Iraan fi Iraaq akka hin imalle, akkasumas kanneen kanaan dura biyyoota lamaan keessa jiranis hatattamaan gara biyyaatti akka deebi\u2019an akeekkachiifte. Qondaaltonni waraana Israa\u2019el gama isaaniitiin Ameerikaan Iraan yoo kan rukuttu tahe, Iraan ammoo Israa\u2019el irratti haloo bahuu malti jechuun akeekkachiisan."}, {"text_idx": "#000009", "text": "Gama birootiin ammoo, Ministeerri haajaa alaa Iraan Javaad Zaraif naannichatti lolli ka\u2019uu mala soda jedhu haalee jira. Mr Zarif akka jedhetti, \u201cIraan gama isiitiin lola keessa seenuu fedhii tokkollee hin qabdu, biyyi Iraaniin rukuta jedhee abjuu hin taane keessa galus hin jiraatu\u201djedhe."}, {"text_idx": "#000010", "text": "May 22, 2019 at 4:44 pmRabbiin Lubbuu nagayaa bilaashitti darbuu, badiin malee adabamuu irraa najaa nu haa baasu Inshaa\u2019AllaahReply\nMay 21, 2019 at 3:43 amJabaadhaa Ammallee galatoomaaReply\nDaawud Abdallaa Saudi Arabia irraa says:\nMay 21, 2019 at 3:42 amQophiin keessan Baay\u2019ee gaariidha Alhamdulillaah Alhamdulillaah Alhamdulillaah kanuma Rabbiin TV NRH As baasee nu TV islaamaa baakkamaa akka ta\u2019u jabaadhaa hojjedhaaReply"}, {"text_idx": "#000020", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]